[{"text_idx": "#000003", "text": "Eraarstina lootsin ometi kord hakata normaalselt, ilma pideva va\u0308simuseta ja o\u0303igesti haigetega tegelema. Kolm kuud hiljem nautisin parapsu\u0308hholoogia kursust nagu sooja vanni, et enne uinumist hingerahu saada. Sain. Ma\u0308rkamatult on vannist saanud a\u0308a\u0308retu vaimuteaduste meri ja kallast ma enam ei na\u0308e. Na\u0308en, et po\u0303hi su\u0308veneb ja lained suurenevad. Hirmu o\u0303nneks ei ole. Kannatused on hirmu a\u0308ra lihvinud."}, {"text_idx": "#000004", "text": "Suhted materiaalse maailma raskustega olin lapsest saadik reguleerinud lihtsalt \u2013 sundkorras vo\u0303isin ise teha ebameeldivat to\u0308o\u0308d vo\u0303i olla va\u0308ga konfliktsetes situatsioonide, aga paralleelselt olin samal ajal a\u0308ra. Ei na\u0308inud, kuulnud ega tundnud halba, olin lihtsalt seal, kus mul oli hea. Ma ei juurelnud kunagi, kas see oli fantaasia vo\u0303i unistustemaailm. Kummaline oli ainult see, et ma olin oma materiaalse to\u0308o\u0308 alati ha\u0308sti a\u0308ra teinud (mind peeti koolis targaks ja kohusetruuks, kodus so\u0303nakuulelikuks), aga kui ku\u0308siti, kas to\u0308o\u0308 on valmis, siis ma olin sageli kimbatuses. Ma vo\u0303isin teada, et tegema hakkasin, lo\u0303pust polnud aimugi. Nu\u0308u\u0308d tean, et suudan nii a\u0308ra olla ja negatiivse endast nii lahti lasta, et ainult fotosu\u0308u\u0308distus to\u0303estab minu kohaloleku."}, {"text_idx": "#000005", "text": "Kasvasin ateismiusu ajal, olin o\u0303ppinud, et Jumalat ei ole. Aga kui keegi Jumala u\u0308le irvitas, siis oli ta minu meelest pu\u0308haduse ru\u0308vetaja. Minul oli endal ko\u0303rval tuntav ko\u0303rgem jo\u0303ud, kes toetas, julgustas, kontrollis ja koputas su\u0308dametunnistusele. Ta oli nimetu. Nime ei ole ma kunagi ta\u0308htsaks pidanud, sisu on ta\u0308htis. Minu olemise ma\u0308a\u0308rasid tunded, teistele oskasin neid materiaalsesse maailma alati u\u0308mber panna. Olin sageli rahukohtunik ja vastutaja."}, {"text_idx": "#000010", "text": "Kes otsib su\u0308u\u0308dlast va\u0308ljastpoolt ennast, see terveks ei saa."}]